Gw mau tau Latar belakang dari Zulkifli Abdul Hir. Jelasin dalam bahasa melayu

Marwan dilahirkan di Muar, Johor pada 1966.  Ibunya, Aminah Abdul Aziz tinggal di Kampung Jeram Masjid, Bakri, Muar, Johor.

Berita Minggu pada 19 Ogos 2001 melaporkan Zulkifli pernah belajar di Sekolah Datuk Abdul Razak ,Seremban dari 1979 hingga 1983 .Sejak itu dia sering memperkatakan mengenai peperangan di Afghanistan yang baru bermula apabila Rusia menawan negara itu pada 1981 dan mahu menjadi pejuang jihad dan mahu pergi ke Afghanistan dan berjuang bersama Mujahidin. Beliau turut mengikuti perkembangan berita pembunuhan beramai-ramai rakyat Palestin di khemah pelarian Sabra dan Shatila di Lubnan oleh militia Kristian yang bersekutu dengan Israel pada 1982.

Marwan melanjutkan pengajian kejuruteraan di Amerika Syarikat. Dalam surat-suratnya ke Malaysia, beliau sering membincangkan soal-soal jihad. Dia menjadi seorang jurutera dengan sebuah syarikat telekomunikasi mudah alih di Kuala Lumpur dan menyewa rumah di Seksyen 19 Shah Alam, Selangor . Dia bertanggungjawab menyelenggara peralatan telekomunikasi. Rumah sewanya menjadi markas untuk membincangkan peperangan jihad kerana rakan-rakan yang berminat. Ada di antaranya pernah berjuang di Afghanistan. Beliau berhajat menghantar mereka berjihad di Chechnya dan Bosnia.

Sebelum bekerja, dia pernah pergi ke Afghanistan dan menjadi penembak curi bersama kumpulan Mujahidin yang dipimpin oleh Gulbbudin Hekmatyar ketika penaklukan Soviet di Afghanistan. Gulbbudin Hekmatyar pernah datang ke Malaysia dan membuka pejabat perwakilan di Kuala Lumpur. Zulkifli bertindak sebagai menyelenggara peralatan telekomunikasi serta bertindak sebagai ahli unit pemusnah bom. Jerangkap samar yang dipasang oleh tentera Russia biasaanya akan digunakan semula anggota Mujahidin selepas dimatikan oleh beliau. Beliau balik awal ke Malaysia kerana menguruskan hal ehwal keluarga di Muar.

Pada suatu hari, dia pulang ke kampung bersama isteri dan tiga anaknya ke Kluang. Sejak dari itu, dia menghilangkan diri.